钦定古今图书集成/明伦汇编/氏族典/第163卷 > 《廖用贤尚友录》 > 桓典
## 钦定古今图书集成/明伦汇编/氏族典/第163卷 > 《廖用贤尚友录》 > 桓典

按：《后汉书桓荣传》：“荣子郁，郁子焉。焉孙典，字公雅，复
传其家业。以尚书教授颍川，门徒数百人。举孝廉为
郎。居无几，会国相王吉以罪被诛，典弃官收敛归葬，
服丧三年，负土成坟，为立祠堂，尽礼而去。辟司徒袁
隗府，举高第，拜侍御史。是时宦官秉权，典执政无所
回避。及黄巾贼起荥阳，典奉使督军。贼破还，以牾宦”
官赏不行。在御史七年，不调。后出为郎。灵帝崩，大将
军何进秉政，典与同谋议，三迁羽林中郎将。献帝即
位，从西入关，拜御史中丞，赐爵关内侯。车驾都许，迁
光禄勋。建安六年，卒官。